Príloha č. 1

Návrh stabilizačných a rozvojových opatrení v a. s. SARIO

1.	Finančná oblasť

a)	Iniciovať s Úradom pre štátnu pomoc a s Legislatívnym odborom MF SR opätovné rokovanie k možnostiam užitia rozpočtových zdrojov na úhradu prevádzkových nákladov a.s. SARIO a zosúladenia vládou SR uvoľnené prostriedky na program budovania a.s. SARIO so zákonom o štátnej pomoci.
T: 4. 9. 2001						Z: MH SR - Repčeková, Burda

b)	Vykonať finančný audit spoločnosti k 31.8.2001. 
T: 21.9.2001						Z: SARIO - Haberová, Malík

c)	Vykonať fyzickú inventarizáciu majetku v a. s. SARIO vo vzťahu k PIU investície z finančných memoránd 1995 a 1997, ktorých majiteľom je MH SR.
T: 17. 9. 2001 						Z: MH SR - Budinský, SARIO - Haberová

d)	Vykonať Kontrolným odborom MH SR kontrolu hospodárenia s prostriedkami štátneho rozpočtu, pridelenými na administráciu príspevkových programov štátu na podporu exportu a investícií vo výške 6,1 mil. a.s. SARIO dňa 8.6.2001. Prostriedky boli minuté, ale príspevkové programy neboli zahájené. 
T: 30. 9. 2001						Z: MH SR - Péli

e)	Vykonať Najvyšším kontrolným úradom kontrolu hospodárenia a činnosti a.s. SARIO od jeho vzniku v roku 2000 do 31.7.2001. NKÚ je oprávnené kontrolovať aj užité zdroje FNM SR.  NKÚ SR je pripravené zahájiť uvedenú kontrolu okamžite.
T: zahájenie september 2001 				Z: NKÚ

2.	Prevádzková oblasť

a)	Spracovať zoznam neuhradených pohľadávok k 31. 8. 2001.
T: 5. 9. 2001						Z: SARIO - Haberová

b)	Spracovať zoznam aktuálnych zmluvných záväzkov spoločnosti (nájomné, leasingy, technické služby, údržba, sofwarové služby ai.) a prehodnotiť ich efektívnosť s návrhom na úspory 
T: 17. 9. 2001 						Z: SARIO - Haberová

c)	Doložiť opodstatnenosť nákupov hmotného investičného a neivvestičného majektu v nadobúdacej cene nad 50 tis. Sk od 20.5.2000 do 31.8.2001.
T: 17. 9. 2001 						Z: SARIO - Haberová

d)	Doložiť zoznam a efektívnosť vykonaných zahraničných služobných ciest podľa pracovníkov a ich zúčtovanie.
T: 17. 9. 2001 						Z: SARIO - Haberová

e)	Predložiť komplex platných vnútorných smerníc a.s. SARIO a posúdiť ich s cieľom ich zosúladenia s relevantnými právnymi normami a požiadavkami DEK.
T: 27. 9. 2001 						Z: SARIO - Haberová, Malík

f)	Predložiť rozpis užitia príspevku zo štátneho rozpočtu na administráciu príspevkových programov vo výške 6,1 mil. Sk a zdôvodniť prípadný rozdiel čerpania oproti záväzným podmienkam.
T: 7. 9 . 2001						Z: SARIO - Haberová

g)	Pripraviť transformáciu a.s. SARIO na príspevkovú organizáciu MH SR.
T: 31. 12. 2001						Z: MH SR - Repčeková, Malík

3.	Programovo-príspevková oblasť 

a)	Prepracovať obchodný a finančný plán spoločnosti
T: 17. 9. 2001 						Z: SARIO - Malík, Haberová

b)	Predložiť zámery tvorby zahraničných delegatúr (počet, rozmiestnenie, systém fungovania)
T: 17. 9. 2001 						Z: SARIO - Haberová, Malík

c)	Predložiť realizované a rozpracované aktivity v oblasti:
-	priamych zahraničných investícií
-	podpory exportu
-	marketingových aktivít
-	iných aktivít v nadväznosti na registrovaný predmet činnosti spoločnosti (odpočet za jednotlivé registrované činnosti)
T: 17. 9. 2001						Z: SARIO - Haberová, Malík

d)	Prepracovať štatút riadiaceho a koordinačného výboru a sfunkčniť jeho činnosť.
T: 27. 9. 2001 						Z: MH SR – Repčeková, Oravec

4.	Personálna oblasť

a)	Odvolať predstavenstsvo cestou mimoriadneho valného zhromaždenia dňa 28. 8. 2001 
Z: MH SR - Hričovský

b)	Zvoliť nové predstavenstsvo:

Ing. Mirko Malík				predseda predstavenstva
Ing. Naďa Haberová			člen predstavenstva a poverená GR
Ing. Jurgen Varkonda			člen predstavenstva
Ing. Milan Mikluš				člen predstavenstva
Ing. Šipikal	Peter				člen predstavenstva

c)	Odvolať generálneho riaditeľa a.s. SARIO Ing. Romana Minaroviča k 12. 9. 2001 a poveriť Ing. Naďu Haberovú riadením a.s. SARIO.

T: 3. 9. 2001 						Z: predseda predstavenstva na rokovaní 
								   predstavenstva dňa 3.9.2001 

d)	Uskutočniť výberové konanie na exekutívu a.s. SARIO – generálny riaditeľ, riaditelia divízii podľa potreby po ukončení personálneho auditu. Do výberovej komisie určiť zástupcov akcionárov, SOPK, ZPZ, Delegatúry EK v Bratislave. Nakoľko je predpoklad ukončenia výberových konaní do 30. 9. 2001, do tej doby poveriť konsolidačných zástupcov MH SR pre jednotlivé oblasti. Návrh:  Ing. Ján Ježo pre oblasť obchodu, Ing. Martin Šikulaj pre oblasť investícií, Ing. Peter Benčúrik pre oblasť PR a marketing.

T: v zmysle textu						Z: a.s. SARIO, MH SR

e)	Zistiť existenciu a záväzky z prípadných manažérskych zmlúv v spoločnosti (generálny riaditeľ)
T: 4. 9. 2001 						Z: SARIIO - Haberová

f)	Vykonať personálny audit zamestnancov a.s. SARIO. 
T: 17.9.2001 						Z: SARIO - Malík, Haberová

5.	Organizačné zabezpečenie

Za účelom splnenia prijatých opatrení:

a)	zvolať zasadnutie predstavenstva a. s. SARIO dňa 3. 9. 2001 s programom:
-	voľba predsedu predstavenstva
-	odvolanie generálneho riaditeľa a.s. SARIO
-	menovanie dočasného nového GR a.s. SARIO
-	určenie spôsobu výberového konania na funkciu GR a.s. SARIO
-	prijatie konsolidačných a rozvojových opatrení v zmysle vyššie uvedeného návrhu

Z: SARIO - Malík, Haberová

Poznámka: predstavenstvo a.s. SARIO na svojom zasadnutí dňa 3. 9. 2001 prijalo uvedený rozpis opatrení a uložilo jeho plnenie.

b)	zvolať zasadnutie dozornej rady a.s. SARIO dňa 4. 9. 2001 s programom:
-	voľba predsedu dozornej rady
-	prijatie konsolidačných a rozvojových opatrení v zmysle vyššie uvedeného návrhu
Z: Burda, Kováčová

Poznámka: dozorná rada na svojom zasadnutí dňa 4. 9. 2001 prijala uvedený rozpis opatrení a uložila jeho plnenie.